Chrám svätého Mikuláša (Karlovo)

Chrám svätého Mikuláša () je  pravoslávny chrám z obdobia bulharského národného obrodenia, nachádzajúci sa v architektonickej rezervácii Staré Karlovo v centre mesta Karlovo v Plovdivskej oblasti v južnom Bulharsku. V tesnej blízkosti chrámu sa nachádza karlovské historické múzeum. Budova má štatút kultúrnej pamiatky.opoznai.bg

 Charakteristika 
Chrám svätého Mikuláša je významným pamätníkom obrodeneckej architektúry v Karlove. Jeho zvonica stojí oddelene a obidve stavby sa nachádzajú v tesnej blízkosti karlovského historického múzea s ktorým dokopy vytvárajú zaujímavý architektonický celok.karlovobg.eu Budova bola postavená v roku 1847 pod vedením bracigovského majstra Nikolu Trojanova. Je postavená v typickom štýle bracigovskej školy ako trojloďový chrám bez kupoly s jednou apsidou. Chrám má tri vchody, pričom západný leží pod arkádovým nartexom (chrámovou predsieňou). Ikonostas je dielom rezbára Antona Staniševa. Vonkajšia architektonická výzdoba kopíruje takmer úplne architektúru chrámu svätého Petra a Pavla v Sopote. V záhrade chrámu je pochovaná matka Vasiľa Levského.

 Galéria 

 Referencie 

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Stavby v Karlove
Kategória:Kostoly z obdobia bulharského národného obrodenia
Kategória:Kostoly zasvätené svätému Mikulášovi
Kategória:Architektúra z 1847